Ишембай – Өфө нефть үткәргесе , Өфө – Ишембай тимер юлы , Ишембай нефть ҡыуыу һәм Өфө крекинг-заводы ( ҡара : Башнефть – ӨНЕЗ » ) ҡорола , авиация двигателдәрен етештереү үҙләштерелә ; ҡара һәм төҫлө металлургияны , ағас эшкәртеү сәнәғәтен үҫтереү дауам итә . Индустриялаштырыу урбанизацияны тиҙләтә , эшсе һәм хеҙмәткәрҙәрҙең һаны артыуға , тормош , белем биреү һ.б. кимәлен үҫтереүгә алып килә . 1930 й . Башҡорт ғилми-тикшеренеү институты асыла , уның бүлектәре нигеҙендә милли мәҙәниәт , педагогика һәм педология институттары , « БашНИПИстром » , һаулыҡ һаҡлау һәм гигиена , ауыл хужалығын социалистик үҙгәртеп ҡороу ғилми-тикшеренеү институттары булдырыла ; тәүге ғилми-тикшеренеү институттары һәм юғары уҡыу йорттары ойошторола .